Peter Thomas Sverre Sandborg

Peter Thomas Sverre Sandborg (født 1. september 1907 i Ålesund, død 23. september 1944 utenfor Riga) var en norsk jurist, rådmann i Drammen og frontkjemper.

Sandborg var utdannet jurist og hadde praktisert som overrettssakfører og dommerfullmektig flere steder i Norge. Han meldte seg inn i Nasjonal Samling (NS) 4. september 1940 og senere i Germanske SS Norge hvor han var stormfører/fylkesfører i Buskerud fra høsten 1942. Han ble innsatt som rådmann i Drammen fra 1. oktober 1942 og var konstituert ordfører i tiden 24. mai-29. juni 1943.

I oktober 1943 vervet han seg som frontkjemper og ble sendt til SS-Junkerschule Tölz i landsbyen Bad Tölz fem mil sør for München. Fra mars 1944 startet han fronttjenesten, blant annet som SS-Obersturmführer og kompanisjef for 11. kompani i SS-Division Nordland. Han ble drept i kamper 23. september 1944 ved Mezozoli utenfor Riga i Latvia og ble gravlagt på krigskirkegården i Riga.

Referanser 

 
 

Ordførere i Drammen
Medlemmer av Nasjonal Samling
Norske frontkjempere
Norske Waffen-SS-offiserer
Personer fra Ålesund kommune